ไทยพาณิชย์เปิดขายกองทุนพันธบัตรรัฐ
บลจ.ไทยพาณิชย์เปิดขาย 2 กองทุนใหม่ลงทุนตราสารหนี้หมื่นล้านบาท&nbsp; ลงทุนพันธบัตรัฐบาล 4 เดือน&nbsp; เคาะผลตอบแทน 1.10% ต่อปี พร้อมส่งกองทุนพันธบัตร 12 เดือน มูลค่าโครงการ 2,000 ล้านบาท จ่าย 1.30% ต่อปี&nbsp;นางโชติกา&nbsp; สวนานนท์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ เปิดเผยว่า บริษัทฯ เตรียมบุกตลาดกองทุนตราสารหนี้ระยะสั้นที่ลงทุนในพันธบัตรรัฐบาล โดยจะออกเป็นซี่รีส์ อายุโครงการประมาณ 4 เดือน ซึ่งจะเปิดขายพร้อมกัน 2 กองทุน มูลค่ารวมเกือบ 10,000 ล้านบาท คือ กองทุนเปิดไทยพาณิชย์พันธบัตรรัฐบาล 4M1S (SCBGB4M1S) และกองทุนเปิดไทยพาณิชย์พันธบัตรรัฐบาล 4M2S (SCBGB4M2S) ระหว่างวันที่ 8 -16 เม.ย.นี้&nbsp; ด้วยเงินจองซื้อขั้นต่ำเพียง 10,000 บาท
7 เม.ย. 2553

บลจ.ไทยพาณิชย์เปิดขาย 2 กองทุนใหม่ลงทุนตราสารหนี้หมื่นล้านบาท  ลงทุนพันธบัตรัฐบาล 4 เดือน  เคาะผลตอบแทน 1.10% ต่อปี พร้อมส่งกองทุนพันธบัตร 12 เดือน มูลค่าโครงการ 2,000 ล้านบาท จ่าย 1.30% ต่อปี นางโชติกา  สวนานนท์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ เปิดเผยว่า บริษัทฯ เตรียมบุกตลาดกองทุนตราสารหนี้ระยะสั้นที่ลงทุนในพันธบัตรรัฐบาล โดยจะออกเป็นซี่รีส์ อายุโครงการประมาณ 4 เดือน ซึ่งจะเปิดขายพร้อมกัน 2 กองทุน มูลค่ารวมเกือบ 10,000 ล้านบาท คือ กองทุนเปิดไทยพาณิชย์พันธบัตรรัฐบาล 4M1S (SCBGB4M1S) และกองทุนเปิดไทยพาณิชย์พันธบัตรรัฐบาล 4M2S (SCBGB4M2S) ระหว่างวันที่ 8 -16 เม.ย.นี้  ด้วยเงินจองซื้อขั้นต่ำเพียง 10,000 บาท
สำหรับนโยบายกองทุนดังกล่าว จะเน้นลงทุนในตั๋วเงินคลังที่รัฐบาลค้ำประกันเงินต้นและดอกเบี้ย ในสัดส่วน 95% ส่วนที่เหลือลงทุนในเงินฝากประจำของธนาคารไทยพาณิชย์  ซึ่งคาดว่าจะให้ผลตอบแทนประมาณ 1.10%  ต่อปี หลังจากหักค่าใช้จ่ายแล้ว
 “กองทุนดังกล่าวเหมาะสมสำหรับผู้ที่ต้องการลงทุนในระยะสั้นๆ ไม่เกิน 4 เดือน  ที่ต้องการความมั่นคงสูง ความเสี่ยงต่ำ และยังให้ผลตอบแทนที่สูงกว่าอัตราดอกเบี้ยเงินฝากของธนาคารพาณิชย์ โดยไม่ต้องเสียภาษีเงินได้บุคคลธรรมดา ซึ่งเชื่อว่าจะได้รับการตอบรับจากผู้ลงทุนเป็นอย่างดี เพราะเป็นกองทุนสำเร็จรูปที่มีความชัดเจน และง่ายต่อการตัดสินใจลงทุน” นางโชติกา กล่าว
นางโชติกา กล่าวว่า นอกจากนี้ในช่วงเวลาเดียวกัน บริษัทฯ ยังได้เพิ่มทางเลือกให้กับผู้ลงทุนด้วยการเสนอขาย กองทุนเปิดไทยพาณิชย์พันธบัตรรัฐบาล 12M30 (SCBGB12M30)  อายุโครงการประมาณ 12 เดือน มูลค่าโครงการ 2,000 ล้านบาท โดยเน้นลงทุนในตั๋วเงินคลังที่รัฐบาลค้ำประกันเงินต้นและดอกเบี้ย ในสัดส่วน 95% ส่วนที่เหลือลงทุนในเงินฝากประจำของธนาคารไทยพาณิชย์  ซึ่งคาดว่าจะให้ผลตอบแทนประมาณ 1.30%  ต่อปี หลังจากหักค่าใช้จ่ายแล้ว